LEGISLATÍVNA RADA VLÁDY
   SLOVENSKEJ REPUBLIKY

                                                                     		Na rokovanie vlády SR
							          dňa 1. februára 2006
							          K materiálu č. 20641
								K bodu č. 4

S T A N O V I S K O

k návrhu poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z.z. o vysielaní a retransmisii a o zmene  zákona č. 195/2000 Z.z. o telekomunikáciách v znení neskorších predpisov (tlač 1394)

I.

     Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal listom predseda Národnej rady Slovenskej republiky predsedu vlády Slovenskej republiky o zaujatie stanoviska vlády Slovenskej republiky k návrhu poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z.z. o vysielaní a retransmisii a o zmene  zákona č. 195/2000 Z.z. o telekomunikáciách v znení neskorších predpisov (tlač 1394). Na rokovanie vlády predmetný návrh zákona predkladá minister kultúry Slovenskej republiky František Tóth.

II.

Cieľom navrhovanej právnej úpravy je zvýšenie ochrany ponúk programov pred prezentovaným násilím najmä v elektronických médiách a to rozšírením taxatívneho výpočtu skutočností, ktoré zákon zakazuje zahŕňať do ponúk programov.
     Ministerstvo kultúry SR ako predkladateľ návrhu na rokovanie vlády SR vyslovilo nesúhlas s predloženým návrhom z dôvodov uvedených v predkladacej správe.

III.

Legislatívna rada vlády Slovenskej republiky prerokovala návrh poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách v znení neskorších predpisov na svojom zasadnutí dňa 24. januára 2006 s pripomienkami uvedenými v časti VI. tohto stanoviska.

IV.

Návrh

S T A N O V I S K O
vlády Slovenskej republiky

k návrhu poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z.z. o vysielaní a retransmisii a o zmene  zákona č. 195/2000 Z.z. o telekomunikáciách v znení neskorších predpisov (tlač 1394)
––––––––––––––––––––––––––––––––––––––––––––––––––––––––––––––––

     Vláda Slovenskej republiky prerokovala návrh poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z.z. o vysielaní a retransmisii a o zmene  zákona č. 195/2000 Z.z. o telekomunikáciách v znení neskorších predpisov (tlač 1394) s týmito pripomienkami:     
   
K čl. I 
V úvodnej vete nie sú uvedené novely zákona č. 308/2000 Z.z., a to zákon č. 147/2001 Z.z., zákon č. 206/2002 Z.z. a zákon č. 289/2005 Z.z.“.

     K bodu I 
V platnom znení § 19 ods. 2  zákona č. 308/2000 Z.z. sú slová „ktoré znázorňujú používanie strelných zbraní“ uvedené v písmene b) nie v písmene a), ktoré sa navrhuje novelizovať. Navrhovateľ vkladá do textu zákona slová „scény násilia“, ktoré už v písmene b) sú uvedené.
Z legislatívno-technického hľadiska, ak ide len o jednu zmenu alebo jedno doplnenie zákona, uvádza sa bez označenia poradovým číslom, ďalej je potrebné slová „ktoré znázorňujú používanie strelných zbraní“ dať do úvodzoviek a z úvodnej vety vypustiť slovo „nové“.
      K čl. II
Je potrebné posunúť účinnosť návrhu zákona.

Bratislava 26. januára 2006
Vypracovala: E. Eškutová

Schválil: Štefan  G R M A N
                generálny riaditeľ
           sekcie vládnej legislatívy                            

                                                                                 Daniel   L I P Š I C
                                                                                   podpredseda vlády  
                                                                           a minister spravodlivosti SR